**Imatran kaupungin vanhusneuvoston**

**toimintasuunnitelma 1.1.-31.12.2020**

**Vanhusneuvoston toiminnan tarkoitus – Yhdessä huomisen hyväksi**

Vanhusneuvoston edistää ikääntyneiden tasavertaisia osallistumismah­dollisuuksia arvostettuina yhteisön jäseninä. Ikääntyneiden oma asi­antuntemus tuodaan esille kaupungin palvelujen suunnittelussa ja päätöksenteossa.

Vanhusneuvosto tekee esityksiä ja aloitteita sekä an­taa lausuntoja ikääntyneitä henkilöitä ja heidän arkeaan koskevista asi­oista.

Imatran kaupungin strategian avaintavoitteita ovat elinvoimaisuuden vahvistaminen ja hyvinvoinnin edistäminen. Vanhusneuvosto edistää omalla toiminnallaan kaupungin strategian toteutumista mm. seuraa­vissa asioissa:

* Vahvistetaan osallistumista.
* Tuetaan omatoimisuutta ja panostetaan ennaltaehkäiseviin palve­luihin.
* Tehdään turvallista, viihtyisää ja toimivaa ympäristöä.
* Tehdään tiivistä yhteistyötä Eksoten kanssa - palvelujen saata­vuus ja ikäihmisten huomioiminen.
* Luodaan monipuolisia asumisen vaihtoehtoja: osaomistus, esteet­tömyys, toimivuus, asumista tukevat palvelut/toiminnot.
* Parannetaan asumisoloja, jotta omassa kodissa pärjätään mahdolli­simman kauan toimintakyky huomioiden.
* Ennakoidaan asumisen ongelmia, kannustetaan rakentamisessa huomioimaan ikäihmisten tarpeita.
* Huomioidaan elämänlaatupalvelut ikäihmisille (kulttuuri, lii­kunta).
* Tehdään tiivistä yhteistyötä eri toimijoiden kanssa.

Kaupungin suunnittelussa tulee huomioida ikääntyvien kotona asumi­nen ja määritellä ikääntymispoliittiset tavoitteet ja toimenpiteet. Van­husneuvostojen kautta päättäjät saavat asiantuntevaa ensikäden näkemystä siitä, millä toimenpitein ikääntyneiden asumista ja elinympäristöä voidaan parantaa. Hyviä käytännön tekoja on mm. jälkiasennushissien rakentaminen ja asuinalueiden monimuotoisuuden kehittäminen palveluista turvallisiin kulkureitteihin.

Yksinäisyyden estämiseksi ja toimintakyvyn turvaamiseksi ikääntyneiden sosiaalisen toiminnan tukeminen tulee olla tärkeä osa kaupungin strategista toimintaa – esimerkiksi toimivien tilojen tarjonta eri ikäihmisille suunnatuille järjestöille, turvallinen ja helppo liikkumi­nen (linja-auto, asiointibussi, taksipalvelu), digitaalinen osaami­nen/mahdollistaminen. Rakentamisessa esteettömyydestä tulee joka ti­lanteessa pitää kiinni.

Vanhusneuvoston toiminta vuonna 2020 kaupungin avaintavoitteiden näkökulmasta:

1. **ELINVOIMAISUUDEN VAHVISTAMINEN**

* Vaikuttaminen ikäihmisten palvelujen saatavuuteen.
* Vaikutetaan paikallisliikenteen kehittymiseen, jotta se tukisi ikäihmisten omatoimisuutta.

* Viedään kaupungissa eteenpäin esteetöntä asumista. Ikäihmisten kotona asumisen edistämiseksi välitetään tietoa saatavilla olevasta avusta erilaisiin asuntojen korjaustöihin.
* Teemme yhteistyötä kaupungin eri toimijoiden kanssa turvallisen liikkumisen, toiminnallisen ja viihtyisän ympäristön kehittämiseksi.
* Vanhusneuvostossa käsitellään ajankohtaisia sekä vireille tulevia vanhusten elämää koskevia asioita.

1. **HYVINVOINNIN EDISTÄMINEN**

* Seuraamme ja tuemme ikäihmisten palveluiden toteutumista. Seurataan senioripassin käyttöä ja käyttäjiltä saatua palautetta.
* Edistämme ikäihmisten hyvinvointia kannustamalla omatoimisuuteen ja tiedottamalla toimintakykyä ylläpitävistä mahdollisuuksista.
* Asukasinfo ikäihmisille teemasta turvallinen vanhuus sisällytetään Vanhustenviikon ohjelmaan.
* Olemme aktiivisessa vuorovaikutuksellisessa yhteistyössä kaupungin ja Eksoten kanssa ikäihmisille ja veteraaneille suunnattujen palveluiden arvioinneissa ja niiden kehittämisessä (kuten arjessa selviytyminen, lähipalvelut, asiointi, liikkuminen, kulttuuri, liikunta, ym.).
* Vuoden aikana tehdään entistä tiiviimpää yhteistyötä muiden vanhus- ja vammaisneuvostojen sekä eri eläkeläisjärjestöjen välillä. Vanhusneuvosto kehittää vanhusten psyykkistä ja sosiaalista hyvinvointia yhteistyössä järjestöjen kanssa ja pyrkii aktivoimaan kolmannen sektorin toimintaa.
* Vanhusneuvosto jalkautuu tutustumaan eri järjestöjen toimintaan. Vanhusneuvosto vierailee Saimaan Virta ry:ssä ja Raution kaupunginosayhdistyksessä ja tutustuu entisen Kaukopään koulun jatkosuunnitelmiin.
* Vanhusneuvosto tutustuu ja seuraa paikallisia, alueellisia ja valtakunnallisia ikäihmisten elämää koskettavia kehittämishankkeita sekä tekee aloitteita palvelujen eteenpäin kehittämisestä.

1. **UUDISTUVAT TOIMINTATAVAT**

* Kannustamme ikäihmisiä osallistumaan.
* Imitsi ry:n kanssa yhteistyössä kesätapahtuma Vanhusfestarit Imatrankoskella.
* Vanhustenviikon tapahtumat syksyllä valtakunnallisella Vanhustenviikolla 4.-11.10.2020. Vanhustenviikon teemana on ”Onni on vanheta”. Teemaa juhlistetaan koko vuoden ja Vanhustyön liitto kannustaa yhteisöjä ja organisaatioita järjestämään toimintaa ikääntyneille ihmisille erityisesti Vanhustenviikolla.
* Vanhusneuvosto seuraa tiiviisti valtakunnallisen sote-uudistuksen edistymistä ja oman alueen lähipalvelujen saatavuutta ja vaikutuksia ikääntyneisiin kuntalaisiin. Sote-uudistuksessa vaikutetaan lähipalvelujen säilymiseksi.
* Viemme eteenpäin tietoa digitaalisuuden tuomista mahdollisuuksista ikäihmisten arjen tukikeinona, huolehdimme tiedon kulusta myös perinteisin keinoin (järjestöt, sote-palvelun tarjoajat, ym.).
* Kokouksiin kutsutaan asiantuntijoita/virkamiehiä tuomaan tietoa uusista ja muuttuvista palveluista ja valtakunnallisista uudistuksista. Kutsutaan Eksoten veteraanipalvelujen edustaja vanhusneuvoston kokoukseen selvittämään veteraanipalvelujen tilannetta.
* Vanhusneuvosto osallistuu vuosittaiseen maakunnalliseen vanhusneuvostojen kokoukseen.
* Osallistutaan vanhusneuvoston aihealueisiin liittyvään koulutukseen ja seminaareihin.
* Vanhusneuvoston toiminnan esittelyt (tori, Imatra-päivä).